آذربایجان رسپوبلیکاسی ایله روسییا فدراسییاسی آراسینداکی حکومتلراراسی راضیلاشمایا اساساً و اوغورلا اینکیشاف ائدن حربی-تئکنیکی امکداشلیق چرچیوهسینده اؤلکهمیزه ان یئنی حربی تکنیکانین پلانا اویغون چاتدیریلماسی حیاتا کئچیریلیب.
مدافعه ناظیرلییندن آخار. آذ-آ وئریلن معلوماتا گؤره، باکی لیمانینا گتیریلن چوخلو سایدا معاصر سلاحلار یاخین واختلاردا جبهه بویو زونایا گؤندریلهجک.
بو سلاحلار دوشمهنین زیرهلی تکنیکاسی، مهندیس-ایستحکام قورغولاری، کیچیک سرعتلی هاوا هدفلری، جانلی قوهسی و دیگر حربی اوبیکتلرینین وورولماسی اوزره سلاحلی قوهلریمیزین اؤن خط بؤلمهلرینین دؤیوش و مانئور ایمکانلارینی آرتیراجاق.
روسییا حربی تئکنیکاسی و سلاحلارینین آذربایجانا گتیریلمهسی داوام ائدجکدیر.
عینی زاماندا ۲۶ ایون - آذربایجان سلاحلی قوهلری گونو ارفهسینده «روسوبورونئکسپورت» سج-نین باش دیرئکتورو آلئکساندر میخئیئو بیرینجیلر سیراسیندا آذربایجانین مدافعه ناظری گئنئرال-پولکوونیک زاکیر هسنوون آدینا تبریک مکتوبو اونوانلاییب.
تبریکده قید ائدیلیر کی، اؤلکهلریمیزین بیرگه سیلری دؤولتلریمیزه فایدا گتیرهجک و آذربایجانین مدافعه قابیلیتینین مؤهکهملهنمهسینه خیدمت ائدجکدیر.
مکتوبدا همچینین بیلدیریلیر کی، حربی-تئکنیکی امکداشلیغین اینکیشافی آذربایجان خالقینین سوله و امین-آمانلیغینین تعمین اولونماسیندا سلاحلی قوهلرینیزین گوج و قابیلیتینین داها دا آرتیریلماسینا خیدمت ائدجکدیر.
azb_Arab azb_Arab azb_Arab azb_Arab azb_Arab azb_Arab azb_Arab